text: [{"text_idx": "#000001", "text": "Jo\u0301laheilsan fra\u0301 u\u0301tsendingi i\u0301 I\u0301srael"}, {"text_idx": "#000003", "text": "Go\u0301\u0111u tit \u00f8ll har heima"}, {"text_idx": "#000004", "text": "Her i\u0301 I\u0301srael er ikki so l\u00e6tt at koma i\u0301 r\u00e6ttuligt jo\u0301lahy\u0301ri, av ti\u0301 at tey flestu her ikki halda jo\u0301l. Tit hugsa kanska, at ta\u0111 skuldi veri\u00f0 l\u00e6tt, ta\u0301 tu\u0301 ert i\u0301 landinum, har Jesus var f\u00f8ddur."}, {"text_idx": "#000007", "text": "Ein li\u0301til partur av a\u0301rabiska fo\u0301lkinum eru kristin. Tey flestu hoyra til ta\u00f0 kato\u0301lsku, ortodoksu ella anglikansku kirkjuna, og tey ha\u0301ti\u0301\u00f0arhalda Jesu komu, eftir teirra si\u00f0venju i\u0301 kirkjunum. Annars er ta\u00f0 sum heima, dagar har familjurnar m\u00f8tast, og ta\u0301 a\u0301rabar hava sterk familjubond, so li\u0301kist ta\u00f0 eitt sindur jo\u0301lunum heima."}, {"text_idx": "#000009", "text": "Har er eingin gu\u00f0st\u00e6nasta sum hja\u0301 okkum, vi\u00f0 jo\u0301lasa\u0301lmun, og ti\u0301, sum vit forbinda vi\u00f0 jo\u0301l, ta\u00f0 sakni eg eitt sindur. Men i\u0301 meiniheitini Beit Eliyahu har eg komi, markera tey jo\u0301lini vi\u00f0 at lesa Jes. 9,6 a\u0301 \u00f8llum tunguma\u0301lum sum eru umbo\u00f0a\u00f0 a\u0301 m\u00f8tinum, ta sabbatina, sum er n\u00e6rmast jo\u0301lunum, og ta\u00f0 eru r\u00e6ttuliga no\u0301gvar tjo\u0301\u00f0ir, sum eru umbo\u00f0a\u00f0ar. I\u0301 a\u0301r vo\u0301ni eg at ver\u00f0a vi\u00f0, so vit eisini kunna hoyra tekstin a\u0301 f\u00f8royskum."}, {"text_idx": "#000011", "text": "A\u0301 Ebenezer heiminum, ha\u0301ti\u0301\u00f0arhalda vit heldur ikki jo\u0301l sum heima. Men undan jo\u0301lum er ein fest, har vit fa\u0301a ein go\u0301\u00f0an d\u00f8gur\u00f0a, ein andakt ver\u00f0ur hildin, og einir 2-3 jo\u0301lasa\u0301lmar ver\u00f0a sungnir, hettar er meira sum ein takkar fest."}, {"text_idx": "#000012", "text": "Men vit volunt\u00f8rar ver\u00f0a ikki fors\u00f8mdir, ti\u0301 tey vita, at flestu av okkum, eru von vi\u00f0 at halda jo\u0301l. 21. desember eru vit bjo\u0301\u00f0a\u00f0ar til ein go\u0301\u00f0an d\u00f8gur\u00f0a hja\u0301 lei\u00f0araparinum. Ta\u00f0 plagar at ver\u00f0a ein sera hugnalig l\u00f8ta, har vit syngja, hava eina andakt, sp\u00e6la onkurt, fa\u0301a ga\u0301vu, og annars hava ta\u00f0 sera hugnarligt saman."}, {"text_idx": "#000013", "text": "So fara vit fimm volunt\u00f8rar eisini at hava eitt li\u0301ti\u00f0 jo\u0301lahald, v\u00e6ntandi jo\u0301laaftanskv\u00f8ld, her i\u0301 i\u0301bu\u0301\u00f0ini hja\u0301 okkum. Ta\u00f0 plagar at ver\u00f0a sera hugnaligt, vit koma fra\u0301 ymiskum londum, vi\u00f0 ymiskum si\u00f0venjum, so ta\u00f0 er annarlei\u00f0is og a\u0301hugavert. Mi\u0301tt i\u0301skoyti\u00f0 hevur ofta veri\u00f0 dessertin, ri\u0301salamande, og so lesa vit jo\u0301laevangeli\u00f0 hja\u0301 Lukasi. Sja\u0301lvandi a\u0301 \u00f8llum tunguma\u0301lum, sum eru umbo\u00f0a\u00f0."}, {"text_idx": "#000014", "text": "I\u0301 Haifa livir fo\u0301lki\u0111 i\u0301 sa\u0301tt og semju ho\u0301ast ymiskar tru\u0301arr\u00e6tningar. Tey halda eina felags fest, sum li\u0301kist einum festivali, vi\u00f0 no\u0301gvum jo\u0301lapynti. Men eingin jo\u0301labo\u00f0skapur og ikki er l\u00e6tt at fa\u0301a eyga a\u0301 nakran eingil, bara glimmur og perur. Vo\u0301nandi ver\u00f0ur hendan st\u00f8\u00f0an ikki eisini galdandi i\u0301 F\u00f8royum."}, {"text_idx": "#000015", "text": "Mi\u0301ni bestu jo\u0301l i\u0301 1999Nakrir tankar um mi\u0301na bestu jo\u0301lal\u00f8tu, sum var her i\u0301 I\u0301srael jo\u0301lini 1999"}, {"text_idx": "#000016", "text": "Eg helt jo\u0301laaftan i\u0301 Jerusalem, saman vi\u00f0 manni mi\u0301num Po\u0301l Martin, og \u00f8\u00f0rum volunt\u00f8rum i\u0301 Joffi hu\u0301sinum."}, {"text_idx": "#000017", "text": "Ta\u0111 byrja\u0111i vi\u0111 jo\u0301lagust\u00e6nastu i\u0301 donsku kirkjuni i\u0301 Jerusalem, eitt sindur sja\u0301lvsamt at fara i\u0301 kirkju vi\u0111 jo\u0301lagle\u0111ini i\u0301 huga, og so roka\u0111ust fo\u0301lk rundan um meg, sum um einki var hent."}, {"text_idx": "#000018", "text": "Heimkomin til Joffihu\u0301si\u0111 fingu vit si\u00f0bundnan jo\u0301lad\u00f8gur\u0111a, sum Po\u0301l Martin hev\u0111i fyrireika. Vit sungu jo\u0301lasangir og fingu ga\u0301vu, sera hugnaligt."}, {"text_idx": "#000024", "text": "Nu\u0301 sat eg so har og hugdi ni\u00f0ur yvir sta\u00f0i\u00f0, har ta\u00f0 hendi, og eg fyltist vi\u00f0 takksemi, ti\u0301 hetta er veruliga hent ,og ta\u00f0 var eisini fyri meg."}, {"text_idx": "#000026", "text": "Gle\u00f0ilig jo\u0301l u\u0301r Haifa.Karen Elkj\u00e6r Abrahamsen"}]